Kerepesi Babaliget Bölcsőde

2144 Kerepes, Alföldi út 58.

Tel:06/20/559-8912 Élelmezés vezető: 06/28/561-053

bolcsode@kerepes.hu

**Kerepes Város Képviselő-testület** iksz.:

2144Kerepes, Vörösmarty utca 2. tárgy: munkaterv

Tisztelt Képviselő-testület!

**2024/2025-es éves munkaterv**

**A bölcsőde bemutatása, az intézménynek az ellátó rendszerben betöltött célja, szerepe.**

A bölcsődék működését a gyermekek védelméről és a gyámügyi igazgatásról szóló 1997. évi XXXI. Törvény és a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről szóló 15/1998.(IV.30.)NM rendelet módosításaként kiadott 6/2016 (II.24.) EMMI rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló jogszabály határozza meg.

A bölcsőde, mint gyermekintézmény a gyermekjóléti alapellátás része, mely a családban nevelkedő 20 hetestől 36 hónapos korú gyermekek számára biztosítja a napközbeni ellátást, szakszerű gondozást, nevelést.

**Intézményünk 2011. október 19.-én nyitotta meg kapuit**. Az alapító okiratban meghatározott férőhelyek száma: **56.**

A teremméret miatt módosítva lett a férőhelyszám, így 2021. június 11.-én megkaptuk a tanúsítványt, hogy az engedélyezett **férőhely 52** lett.

Módszertani irányelvek és az intézmény működési engedélye szabja meg a felvehető gyermekek létszámát úgy, hogy egy kisgyermeknevelő 6-7 fő egészséges gyermeket láthat el a megfelelő alapterület biztosításával.

A sajátos nevelési igényű gyermekek gondozása esetén ez a létszám változik, csökken.

2021 májusában a 19/2019. (IX.27.) önkormányzati rendelet a gyermekvédelem helyi rendszeréről egységes szerkezetben a 7/2021.(V20.) önkormányzati rendelettel lép hatályba.

Gyermekek napközbeni ellátása:

7.§ (1) Az önkormányzat a gyermekek napközbeni ellátása keretében a családban élő gyermekek életkorának megfelelő nappali felügyeletét és étkezését szervezi meg azon, Kerepesi lakóhellyel rendelkező szülő(k) gyermeke számára, akiknek napközbeni ellátásáról a szüleik munkavégzésük, egészségi állapotuk, vagy egyéb, a Gyvt. által szabályozott körülmény, vagy ok miatt nem tudnak gondoskodni.

(2) Az önkormányzat az állandó Kerepesi lakóhellyel rendelkező gyermekek napközbeni ellátását bölcsődei ellátás keretében szervezi meg. A Kerepesi Babaliget Bölcsőde a szakmai programban szereplő szolgáltatásként a szabad kapacitása terhére **időszakos gyermekfelügyeletet** biztosíthat.

Erre a szolgáltatásra egy jelentkező van erre a nevelési évre.

Ennek díjtétele: 510,- Ft / óra, + étkezések a napi 840,- Ft-os nyersanyagárból étkezésenként levetítve.

Reggeli: 126 Ft

Tízórai: 42 Ft

Ebéd: 546 Ft

Uzsonna: 126 Ft

**Személyi feltételek**

A bölcsőde személyi feltétele a szakmai protokollnak megfelel. Az engedélyezett létszámunk 17 fő, ebből egy fő kisgyermeknevelő kolléganőnk GYED miatt tartósan távol van.

Intézményünkben ezen kívül a dolgozói csapat állandó.

Ennek alapján:

- kisgyermeknevelők létszáma: 9 fő ebből 1 fő gyeden van,

- intézményvezető 1 fő

- élelmezésvezető: 1 fő

- szakács 1fő

- konyhalány: 1 fő

- bölcsődei dajka 2 fő

- mosónő: 1 fő

- karbantartó: 1 fő

Kisgyermeknevelőink magasan képzett szakemberek.

* 1 fő óvodapedagógus végzettséggel is rendelkező kisgyermeknevelő,
* 4 fő diplomás, pedagógus besorolású kisgyermeknevelő
* 4 fő E kategóriás kisgyermeknevelő
* határozott időre foglalkoztatott kisgyermeknevelő, aki megszerezte a kisgyermeknevelői képesítést 2024.júniusában.

A kisgyermeknevelők napi hét órát töltenek a csoportban, a nyolcadik óra az adminisztrációval, értekezleteken való részvétellel, családlátogatásokkal, szakmai képzésekkel, rendezvények szervezésével, stb. telik. Heti váltásban, „csúsztatott” műszakban dolgoznak, lépcsőzetes munkaidőkezdéssel. A társgondozónő hiányzása esetén igyekszünk a helyettesítést megoldani. Amennyit tudok én is besegítek a csoportokban.

**2024/2025 es évre tervezett tanulmányok, képzések**

A Szoct.92./D.§ (1) bekezdésében felsorolt munkakörökben személyes gondoskodást végző személyek továbbképzéséről és a szociális szakvizsgáról szóló 9/2000. (VIII.4.) SzCsM rendelet szerint kisgyermeknevelőink is továbbképzésre kötelezett személyek közé tartoznak.

Két kisgyermeknevelő 2022.decemberéig megszerezte a kötelező 60 pontot.

2023.-tól újra indul a pontgyűjtés, erre 4 évük van.

Folyamatosan figyeljük a lehetőségeket, de sajnos a munkakörhöz kötöttek és a kötelezőek nagyon korlátozottan indulnak.

Szerződésünk van dietetikussal, aki a diétára szoruló gyermekek étlapját engedélyezi, véleményezi.

.

**Gyermeklétszám**

2021. június 11.-én megkaptuk a tanúsítványt, hogy az engedélyezett **férőhely 52** lett.

A 2024. szeptember elejéig 34 bölcsődés gyermeket írattak be óvodába. Ebből 1 gyermeket szeptember végén vittek át óvodába.

Helyükre a **2024/2025-ös nevelési év kezdetére 33 kisgyermeket veszünk fel**. Az ősz folyamán fokozatosan szoknak be az intézménybe szülői igény szerint, ahogy munkába állnak, vagy már dolgoznak.

A szülővel történő fokozatos beszoktatásokat már 2024. augusztus 26.-án megkezdtük egy szülővel.

A szülői értekezletet 2024.07.10.-én meg tudtuk tartani az aulában, kérésünk annyi volt, hogy 1 gyerekhez 1 szülő érkezzen.

A beiratkozások fokozatosan a szülőkkel a szülői értekezleteken egyeztetett időpontokban történnek. A csoportok összetétele sajnos augusztus és szeptember elején változik a visszalépések miatt, viszont ennek köszönhetően rövidül a várólista.

A bölcsődében most összesen 51 gyermek lehet.

Az egyik csoportban 2 éven aluli gyermek miatt a csoport létszám 12 lehet.

Három csoportot feltudok tölteni 13 főre, fokozatos beszoktatással.

**A felvett gyermekek korosztályi megoszlása a következő:**

* 12 hónapos és 23 hónapos kor között 16 fő
* 24 hónapos és 36 hónapos között 17 fő
* A felvett gyerekek közül nincs sajátos nevelési igényű gyermek.(SNI-s)
* Az újonnan felvettek között nincs Rendszeres Gyermekvédelmi Támogatásba részesülő,
* Lesz egy gyermekünk, akit nevelésbe vettek.
* 2024.szeptembertől marad 18 gyermek (maci csoportban: 3, katica csoportban 3. süni csoportban: 8, pillangó csoportban:4).
* Minden felvett gyermek kerepesi lakos.
* A 2 éven aluliak csoportjában maximum 12, a 2 éven felüliek csoportjában 13 gyermeket vehetünk fel, ahol SNI-s gyermek van, ott a csoport csak 11 fő lehet.

**Folyamatos feladatok a 2024/2025-es gondozási évben:**

- HCCP szerinti munkavégzés a konyhán.

- Technikai dolgozók munkavégzésének ellenőrzése.

- Munkaértekezletek szükség esetén és rendkívüli esetben azonnal.

- Szülői Érdekvédelmi Fórum szervezése

- Munkavédelemi, tűzvédelmi oktatások megtartása

-A fertőzéses megbetegedések kivédése, prevenciók megszervezése (folyamatos fertőtlenítés, orvosi vizsgálatok, gyakori szabad levegőn való tartózkodás…).

**Élelmezéshez kapcsolódó feladatok:**

Fontosnak tartjuk bölcsődénkben és intézményünkben az egészséges életmódot. Ennek érdekében az a célunk, hogy a gyermekek megfelelő minőségű és mennyiségű, változatos ételeket fogyasszanak az ide vonatkozó előírások betartásával.

**A nevelési-gondozási év tervezett feladatai**

Szakmai Program szerint meghatározott feladatok, a nevelési-gondozási év céljának megfogalmazása

1. A családok támogatása, a szülői szerepek erősítése a fő feladatunk a 2024/2025-es nevelési évre is.

Ennek érdekében kiemelt a szülők tájékoztatásának kiszélesítése: tájékoztatás módjának erősítése. Célunk, hogy a szülők felé közvetített információk időben, megfelelő módon jussanak el. Fontos a napi kapcsolattartás az együttműködés érdekében. A szülőkkel a kapcsolattartás folyamatos, személyesen, e-mailban, telefonon, a szülők közösségi oldalon elérhető csoportjában, honlapunkon.

2. A megújult dokumentációs rendszer intézményi szintű alkalmazásának gyakorlata a csoportokban a másik kiemelt feladatunk. Célunk, hogy beépítsük a gyakorlatba azokat a javaslatokat, amik az új adminisztrációval kapcsolatban kötelezőek lettek. 2020 szeptemberétől a gyermek adminisztrációt kezdtük el az új rendszerből, 2021-ben pedig az új csoportnapló került az újonnan használt adminisztrációhoz.

Eddig használatban lévő törzslapokat folyamatosan lecseréltük a Módszertanilag elfogadott új dokumentációra.

b) **Bölcsődevezetői feladatok a nevelési-gondozási évben**

2023.01.01.-étől vettem át a bölcsőde vezetését.

2023.05.08.-án részt vettem ÁBPE képzésen.

2024.02.15-05.10. elvégeztem a vezetői képzést a Pázmány Péter Katolikus Egyetem szervezésében

A dokumentációs rendszer megújítása során a vezető feladata a megfelelő dokumentáció vezetésének segítése, ellenőrzése. Az új rendszer megismerése, a felmerülő kérdések tisztázása.

Értekezletek, munkatársi értekezletek, programok.

Egész évben kéthetente csoportvezetői értekezleteket tartunk.

Havonta kétszer kisgyermeknevelői megbeszéléseket tartunk.

**2024. szeptember:**

- 2. Beszoktatás kezdete

- 5. Technikai értekezlet

- 18. Kisgyermeknevelői értekezlet

-26. kisgyermeknevelői megbeszélés a beszoktatás tapasztalatairól

**2024. október:**

**-** 9. Csoportvezetőimegbeszélés

-11. Kisgyermeknevelői megbeszélés

-23. Október 23 ünnepély

**2024.november:**

- 5. Süni- Pillangó karácsonyi fotózás

- 6. Maci-Katica karácsonyi fotózás

- 7. Délután időpontra családi fotózás

-12. Csoportvezetőimegbeszélés

-13.Szülőcsoportos megbeszélés (katica)

-18. Szülőcsoportos megbeszélés (pillangó)

-20. Szülőcsoportos megbeszélés (süni)

**2024. december:**

-3. Szülőcsoportos megbeszélés (maci)

- 6. Mikulás

- 17. Karácsonyi zenés délelőtt a gyerekeknek.

- 20.Dolgozói karácsony,

- 24-25-26. Karácsony

- Téli szünet: 2024.12.23 - 12.31.-ig

**2025.január:**

-1. Ünnep

-2. Nyitás

-15. Csoportvezetőimegbeszélés

**2025.február:**

-7. Farsang délelőtt a gyerekekkel

-12. Csoportvezetőimegbeszélés

**2025. március**

-15. Megemlékezés Márc.15.ről

-16. Nemzeti Lobogó Napja

-19. Csoportvezetőimegbeszélés

-25. Anyák napi fotózás

-26. Anyák napi fotózás

-27. Anyák napi fotózás családi, délután

**2025.április:**

- 10. Óvónők látogatása a bölcsődében

-14. Óvodába távozó gyermekek szüleinek tájékoztató szülői értekezlet 16:00

-18. Nagypéntek

-21. Bölcsődék Napja - Húsvét hétfő

-23. Csoportvezetőimegbeszélés

**2025.május:**

-1. Ünnep

- 4. Anyák napja

-14. Csoportvezetőimegbeszélés

**2025. június:**

**-** 9. Pünkösd

- 10. Szeptembertől felvételt kérők értesítése

-20. Gyereknap-családi nap délután a szülőkkel/ Évzáró

**2025.július:**

- 2.. Új gyerekek szülői értekezlet

-3. Nyílt délután az új gyerekeknek.

-28. Nyári zárás 3 hét / Tervezett/

**2024.augusztus:**

-18. Nyitás / Pedagógus gyerekek beszoktatása

-19. Beiratkozás

- 20. Ünnep

-21-22. Beiratkozás

-27. Nevelési évnyitó nevelői értekezlet.

-31. óvodába menők kiírása

A megszokott programjaink:

* zenés farsang a Kölyökidő Alapítvánnyal
* szintén a Kölyökidővel családi nap- évzáróval egybe kötve a bölcsőde udvarán egy szabadtéri rendezvénnyel./
* karácsonyi ünnep egy zenész részvételével
* szükség esetén egyéni beszélgetés, vagy az adott csoport kisgyermeknevelőivel együtt a szülőkkel próbáljuk megoldani a felmerülő problémákat
* szülői, szülőcsoportos értekezletek

Megfigyelések – gyermekcsoportokban és a bölcsőde más egységeiben Kiemelt feladat a csoport elosztások, csoportszervezések miatti többlet feladatok koordinálása, nyomon követése. A csoportszokások kialakításának megfigyelése gyermekcsoportokban.

Gyermekcsoportok tevékenysége; programok, szülőcsoportos beszélgetések a beszoktatás végén. Kezdő szülőknek értekezlet június hónapban történik.

Ünnepkörhöz kötötten a csoportokban a kisgyermeknevelők készülnek a gyerekekkel, különböző alkotássokkal kedveskednek a szülőknek.

A bölcsőde éves nyári bezárása, a szünet tervezett időpontja: 2025. július 28,- augusztus 18.-ig.

A szülők értesítése a fenntartói döntés után február hónapban fog történni.

Mindkét udvaron fa kerítéselemek cseréje egy időtálló kerítésre. Az épület nyílászáróinak festése. Amennyiben lehetőség van rá a fa nyílászárókat műanyagra cserélni. Az udvarok, kinti játékeszközök, utca, parkoló folyamatos karbantartása, rendben tartása. Mindkét gyermekmosdóba zuhanytálca beépítése, 2023/24 es évben elmaradt. Más fontosabb karbantartási munkálatok miatt.

Só-szoba légtechnikai kiépítse, a fürdőszobai szellőző rendszer javítása és a radiátortakarók elkészültek.

Ez a nevelési év teljes rendben kezdődik, folyamatosan jönnek az új gyermekek. A családlátogatásokat előre egyeztetett időpontokban lebonyolítjuk.

Bízunk benne, hogy a tervezett programjainkat rendben, korlátozások nélkül meg tudjuk rendezni.

2024.10.15.

Kiss Helga

Intézményvezető